Uznesenie Krajského súdu Prešov sp. zn. 7Co/214/2016 z 27. 12. 2016
Uznesenie Krajského súdu Prešov z 27. decembra 2016, sp. zn. 7Co/214/2016, ECLI:SK:KSPO:2016:8716200680.1
Súd: Krajský súd Prešov
Spisová značka: 7Co/214/2016
ECLI: ECLI:SK:KSPO:2016:8716200680.1
Dátum vydania: 27. 12. 2016
Forma: Uznesenie
Oblasť práva: Občianske právo
Text rozhodnutia
Súd: Krajský súd Prešov Spisová značka: 7Co/214/2016 Identifikačné číslo súdneho spisu: 8716200680 Dátum vydania rozhodnutia: 28. 12. 2016 Meno a priezvisko sudcu, VSÚ: JUDr. Branislav Breza ECLI: ECLI:SK:KSPO:2016:8716200680.1 Uznesenie Krajský súd v Prešove v senáte zloženom z predsedu senátu JUDr. Branislava Brezu a sudcov JUDr. Martina Fiľakovského a JUDr. Michala Boroňa v právnej veci žalobcu EOS KSI Slovensko, s.r.o., so sídlom v Bratislave, na ul. Pajštúnskej č. 5, právne zastúpeného Tomáš Kušnír, s.r.o., so sídlom v Bratislave, na ul. Pajštúnskej č. 5, proti žalovanému E. G., nar.X.X.XXXX, bývajúcemu v A. č. XXX, o zaplatenie 437,13 Eur s prísl. , o čiastočnom späťvzatí žaloby takto r o z h o d o l : P r i p ú š ť a späťvzatie žaloby ohľadne istiny 110,38 Eur spolu s 8,75 % ročným úrokom z omeškania zo sumy 110,38 Eur od 26.12.2012 do zaplatenia, v tejto časti rozsudok z r u š u j e a konanie z a s t a v u j e. o d ô v o d n e n i e : 1. Súd prvej inštancie napadnutým rozsudkom uložil žalovanému povinnosť zaplatiť žalobcovi sumu 437,13 Eur s 8,75 % - ným ročným úrokom z omeškania zo sumy 110,38 Eur od 26.12.2012 do zaplatenia, zo sumy 115,27 Eur od 26.1.2013 do zaplatenia, zo sumy 38,24 Eur od 26.2.2013 do zaplatenia, zo sumy 7,87 Eur od 26.3.2013 do zaplatenia a zo sumy 165,37 Eur od 26.4.2013 do zaplatenia, ako aj trovy konania pozostávajúce z iných trov vo výške 26 Eur a z trov právneho zastúpenia vo výške 95,84 Eur. 2. Ešte predtým ako rozsudok nadobudol právoplatnosť žalobca podaním zo dňa 8.6.2016 (č.l. 65 spisu) vzal žalobu čiastočne späť vo vzťahu k istine 110,38 Eur a 8,75 % - nému ročnému úroku z omeškania zo sumy 110,38 Eur od 26.12.2012 do zaplatenia. 3. Podľa ustanovenia § 370 CSP, ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. Ak je žaloba vzatá späť sčasti, použijú sa ustanovenia predchádzajúcich odsekov primerane. 4. S prihliadnutím na vyššie uvedené bolo potrebné rozhodnúť o pripustení späťvzatia žaloby ohľadne istiny 110,38 Eur spolu s 8,75 % - ným ročným úrokom z omeškania zo sumy 110,38 Eur od 26.12.2012 do zaplatenia, v tejto časti rozsudok zrušiť a konanie zastaviť. 5. Rozhodnutie bolo prijaté pomerom hlasov 3:0. Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť s výnimkou prípadov podľa § 429 ods.2 v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2016:8716200680.1 (dáta aktuálne k 5. 11. 2026). Záväzné je znenie zverejnené súdom.




